
RAPORT DE SPECIALITATE

privind aprobarea Protocolului de colaborare pentru accesul la sistemul de management al traficului rutier

Având în vedere Expunerea de motive nr. SC2017-                     a Primarului Municipiului Timișoara și Proiectul de hotărâre aprobarea Protocolului de colaborare pentru accesul la sistemul de management al traficului rutier prin care se propune aprobarea colaborării dintre instituţia noastră şi Poliţia Rutieră Timişoara în scopul stabilirii condițiilor concrete de acces la facilitățile proiectului “Trafic management și supraveghere video”. Facem următoarele precizări:
Obiectivul de investiţie ,,Trafic management şi supraveghere video” a fost demarat în anul 2010, iar prin contractul de finanţare nr. 3620/29.01.2013, semnat între Municipiul Timişoara prin Primar şi Ministerul Dezvoltării Regionale şi Administraţiei Publice, a fost aprobată finanţarea realizării obiectivului de investiţie ,,Trafic management şi supraveghere video” cod SMIS 40398, finanţat prin Programul Operaţional Regional 2007-2013, Axa prioritară 1 - „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.1. - „Planuri integrate de dezvoltare urbană” sub-domeniul „Poli de creştere”. 

Obiectivul general al proiectului este îmbunătăţirea fluxului rutier şi al siguranţei cetăţeanului în Municipiul Timişoara prin implementarea unui sistem cu control adaptiv de management al traficului urban şi supraveghere video metropolitană. 

      Obiectivele specifice ale proiectului constau  în: 

1. Modernizarea şi extinderea sistemului de semaforizare pentru o ţintă de 134 intersecţii;

2. Dotarea intersecţiilor şi a zonelor identificate cu risc de infracţionalitate sau zone rutiere periculoase cu un numar de 230 echipamente noi de supraveghere (camere video);

3. Îmbunătăţirea condiţiilor şi creşterea siguranţei rutiere în Municipiul Timişoara;

4. Creşterea siguranţei traficului rutier, datorită unui sistem modern, operativ şi totodată discret de supraveghere video metropolitană; 

5. Crearea unui Centru de Comanda şi Control unic, pentru coordonarea activităţilor de management trafic şi supraveghere video care să răspundă cerinţelor viitoare de dezvoltare a Municipiului Timişoara.
Sistemul propus prin intermediul prezentului proiect are in vedere rezolvarea problemelor de trafic care au fost identificate, conform datelor statistice primite din partea Politiei Rutiere Timisoara, aceasta implementare propunandu-si sa creasca siguranta rutiera in Municipiu si sa scada numarul de accidente, imbunatatind siguranta rutiera generala, decizii care vor fi luate pe loc de administratorul drumului public şi poliţia rutieră în conformitate cu legislaţia în vigoare. Sunt montate bucle inductive, detectoare de trafic in carosabil sau de senzori suspendati, care permit determinarea în mod real şi instantaneu a numărului de vehicule care ies din intersecţie; panouri de afișare cu mesaje variabile, capabile sa prezinte situația din teren si sa informeze participanții la trafic cu privire la restricții, recomandări etc.; radare de viteza, atat pentru informarea calatorilor cat si pentru identificarea acelora care depășesc viteza regulamentara pentru respectivul segment de drum si transmiterea automata a imaginii si a datelor de identificare a mașinii care a savarsit infractiunea; sisteme de detectie a trecerii pe culoarea rosie a semaforului electric si transmiterea automata a imaginii si a datelor de identificare a masinii care a savarsit infractiunea, etc.

Printre beneficiarii proiectului se numără şi Politia Rutiera din Municipiul Timisoara care va beneficia de rezultatele proiectului prin implementarea unui sistem care va permite asigurarea sigurantei si securitatii in spatiile publice, managementul eficient al situatiilor de urgenta, monitorizarea eficienta a traficului rutier, precum si monitorizarea si gestionarea unor servicii publice precum: salubrizarea, deszapezirea, reparatii la infrastructura.
În cererea de finanţare aferentă proiectului mai sus menţionat se specifică faptul că pentru asigurarea corecta si completa a funcţionalităţii Centrului de Comanda este necesară alocarea resurselor din partea Biroului de Politie Rutieră Timisoara, a Poliţiei Locale şi a administraţiei locale a Municipiului Timisoara.

Proiectul ,,Trafic management şi supraeveghere video” a fost finalizat şi este funcţional începând cu data de 28.10.2016. Instituţia noastră asigură personal pentru acest proiect, respectiv operatori şi personal pentru mentenanţa sistemului, astfel că este necesară şi reglementarea accesului Poliţiei Rutiere Timişoara în Centrul de Comnadă şi Control.
Pentru îndeplinirea atribuțiilor Poliției Române legate de supravegherea și controlul circulației pe drumurile publice, îmbunătățirea organizării și sistematizării circulației, asigurarea respectării ordinii și liniștii publice, prevenirea și descoperirea infracțiunilor, în special cele contra siguranţei pe drumurile publice, Inspectoratul de Poliție Județean Timiș va primi acces la facilitățile sistemului “Trafic management și supraveghere video”.
Potrivit art. 128 alin. (1) lit. b) şi c) din OUG nr. 195/2002 autoritatile administratiei publice locale iau masuri pentru instalarea, aplicarea şi întreţinerea mijloacelor de semnalizare rutieră şi a echipamentelor destinate siguranţei circulaţiei, conform standardelor în vigoare, ţinând evidenţa acestora; întocmesc şi actualizează planurile de organizare a circulaţiei pentru localităţile urbane şi iau măsuri pentru realizarea lucrărilor ce se impun în vederea asigurării fluentei şi siguranţei traficului, precum şi a reducerii nivelurilor de emisii poluante, etc. 

Având în vedere cele mai sus prezentate propunem Consiliului Local al Muncipiului Timişoara aprobarea Protocolului de colaborare pentru accesul la sistemul de management al traficului rutier.

